Johs. Andenæs
Store norske leksikon,Jus,Jurister
Johannes Bratt Andenæs var en norsk jurist. Han var en forgrunnsskikkelse i norsk rettsvitenskap, og deltok mye i den offentlige diskusjon om aktuelle rettslige spørsmål.
Andenæs var universitetsstipendiat 1939–1944, konsulent hos Riksadvokaten 1945 og professor i rettsvitenskap (strafferett og straffeprosess) ved Universitetet i Oslo 1945–1982. Han var formann i Norsk kriminalistforening 1947–1957; han var formann i Det sakkyndige råd for strafferettslige spørsmål (Straffelovrådet) og formann (1957) i komiteen til revisjon av straffeprosessen. Han var rektor ved Universitetet i Oslo 1970–1972. Han var æresdoktor ved universitetene i København og Uppsala, og var i 1981 den første som ble tildelt den nordiske juristpris.Han var bror av Tønnes M. Andenæs. Utgivelser Andenæs utgav blant annet:  Straffbar unnlatelse (1943, doktoravhandling)  Statsforfatningen i Norge (8. utg. 1998)  Alminnelig strafferett (4. utgave 1997)  Spesiell strafferett (3. utg. 1996, sammen med Anders Bratholm)  Norsk straffeprosess I–II (2. utgave 1994)  Det vanskelige oppgjøret (1979, ny utgave 1998)  Innføring i rettsstudiet (5. utgave 1998) Les mer i Store norske leksikon Johs. Andenæs i Norsk biografisk leksikon rettsvesen i Norge